Betogers maak amok naby SandtonBetogers by Marlboro. Foto: Christa van der Walt/EWN Verkeer in Johannesburg naby Sandton is Woensdagoggend erg ontwrig nadat betogers die Marlboro-afrit op die M1-deurpad met klippe en bande wat aan die brand gesteek is, versper het. Volgens EWN is daar ŉ sterk polisieteenwoordigheid in die gebied. ŉ Groep betogers het na die gebied opgeruk nadat die Johannesburgse metropolisie onwettige plakkershuise in die gebied gesloop het. Die pad wat na Marlboro Gardens lei is ook vol versperrings. Sommige betogers loop rond met stokke en bottels. Hulle beweer hulle is nie vroegtydig van die uitsettings in kennis gestel nie en het nêrens anders om heen te gaan nie.